ད་ལྟ་ཨ་རིའི་གྲོས་ཚོགས་འཐུས་མི་མང་པོ་ཞིག་གིས་རང་གི་བརྡ་འཕྲིན་འཕྲུལ་རིག་གི་བཟོ་ཚོང་ལས་ཁང་ཁག་ལ་སྲུང་སྐྱོབ་བྱ་དགོས།རྒྱ་ནག་གི་བཟོ་ཚོང་ལས་ཁང་ཁག་གིས་ཨ་མི་རི་ཀའི་འཕྲུལ་རིག་ལག་རྩལ་གྱི་བཟོ་ཚོང་ལས་ཁང་ཁག་ལ་མ་རྩ་བཙུགས་ནས་ཚོང་ལས་གཉེར་གྱིན་ཡོད་པ་འགོག་ཐབས་བྱ་རྒྱུ།རྒྱ་ནག་གིས་ཨ་མི་རི་ཀའི་འཕྲུལ་རིག་ལག་རྩལ་གྱི་བཟོ་ཚོང་ལས་ཁང་ཆེ་ཁག་རྣམས་ཉོ་ཐབས་བྱེད་ཀྱིན་ཡོད་པའང་འགོག་དགོས་པའི་གྲོས་གཞི་འདོན་གྱི་ཡོད་མོད།ཨ་མི་རི་ཀའི་བརྡ་འཕྲིན་འཕྲུལ་རིག་གི་བཟོ་ཚོང་མཐུན་ཚོགས་ཀྱིས་རྒྱ་ནག་གི་བཟོ་ཚོང་ལས་ཁང་ལ་ཚོང་ལས་བཀག་པའམ།ཡང་ན་རྒྱ་ནག་གི་དངོས་ཟོག་ལ་སྒོ་ཁྲལ་སྤར་ན་ཕན་ཐོགས་མེད།ཨ་རིའི་གཞུང་དང་གྲོས་ཚོགས་གཉིས་ཀས་རྒྱ་ནག་གི་ཁྲོམ་ར་སྒོ་མོ་ཡངས་པོར་འབྱེད་པའི་གནོན་ཤུགས་སྤྲོད་དགོས་ཀྱིན་འདུགདེ་ལྟར་བྱུང་ན་ཨ་མི་རི་ཀའི་བརྡ་འཕྲིན་འཕྲུལ་རིག་གི་བཟོ་ཚོང་ལས་ཁང་ཁག་ལ་མདུན་ལམ་ཆེན་པོ་འདུག་ཅེས་བཤད་ཡོད་པ་རེད།།